Proiect

Parlamentul Republicii Moldova
HOTĂRÎRE

cu privire la modificarea Hotărîrii despre instituirea unei comisii speciale pentru controlul şi monitorizarea procesului  de executare de către Guvern a legislaţiei privind gestionarea terenurilor proprietate  publică a statului şi a terenurilor cu destinaţie agricolă proprietate a statului

Parlamentul adoptă prezenta hotărîre.

Articol unic. - Articolul 3 din Hotărîrea nr.  238-XVI  din 20 iulie 2006 despre instituirea unei comisii speciale pentru controlul şi monitorizarea procesului de executare de către Guvern a legislaţiei privind gestionarea terenurilor proprietate publică a statului şi a terenurilor cu destinaţie agricolă proprietate a statului (Monitorul Oficial al Republicii Moldova, 2006, nr. 120-123 art. 577) se expune în următoarea redacţie:
“Art. 3. - Comisia specială va prezenta Parlamentului, pînă la 30 mai 2008 un raport despre rezultatele controlului cu concluziile de rigoare.”
Preşedintele Parlamentului
Notă informativă

asupra proiectului de Hotărîre cu privire la modificarea Hotărîrii despre instituirea unei comisii speciale pentru controlul şi monitorizarea procesului  de executare de către Guvern a legislaţiei privind gestionarea terenurilor proprietate  publică a statului şi a terenurilor cu destinaţie agricolă proprietate a statului

Potrivit art. 60 din Constituţie, Parlamentul este "organul suprem reprezentativ al poporului". El primeşte exerciţiul puterii ce aparţine naţiunii, fapt care îi dă legitimitatea de a supraveghea modul de înfăptuire a politicii statului de către Guvern, încît acesta să corespundă aspiraţiilor majorităţii poporului. Deşi "legiferarea ramîne împuternicirea primordială a Parlamentului", controlul efectuat de Parlament reprezintă una din laturile cele mai importante ale activităţii parlamentare.
Într-u executarea atribuţiilor funcţionale, la data de 20 iulie 2006, Parlamentul adoptă Hotărîrea nr.  238-XVI  despre instituirea unei comisii speciale pentru controlul şi monitorizarea procesului de executare de către Guvern a legislaţiei privind gestionarea terenurilor proprietate publică a statului şi a terenurilor cu destinaţie agricolă proprietate a statului. 
Această comisie urma ca în termen de 6 luni să efectueze un control asupra domeniului indicat şi respectiv să propună parlamentului concluziile de rigoare.
Reieşind din faptul că obiectivele propuse în faţa Comisiei nu au fost atinse din cauza expirării termenului pentru care a fost instituită,  propunem o reactualizare a termenului de efectuare a controlului parlamentar asupra executării legislaţiei funciare,  domeniu  primordial pentru R. Moldova.
Deputat, 

Vladimir FILAT
